মহাত্মা ফ্রয়েড বলিয়াছেন, এই সত্য সত্য হইলে বলিতে হইবে এই দুনিয়ায় জাতিগত শুদ্ধতা বা রক্তের বিশুদ্ধতা বলিয়া কিছুই নাই। এয়াহুদি জাতির উপাস্য যে ঈশ্বর হিব্রূভাষায় যাহার নাম দাঁড়াইয়াছে ‘এয়াহবে’ তিনিও জন্মসূত্রে এয়াহুদি নহেন, আরব। আরব্য ঈশ্বর আর মিশরিয়া নবী এই হইতেছে, ফ্রয়েড দেখাইয়া দিতেছেন, এয়াহুদি জাতির ইতিকথা। ইহার সহিত সায়িদ যোগ করিলেন, এয়াহুদি জাতির একমাত্র আশা এই ইতিহাসেই। ইহা যদি সত্য হয় তো সওয়াল উঠিতেছে : বিশুদ্ধ এয়াহুদি জাতির লোক লইয়া এসরায়েল রাষ্ট্র গড়িবার গোড়ার মাটিটা থাকিতেছে কোথায়?